Kamu bisa jelasin ke aku soal Aruba dalam bahasa melayu?

Aruba ialah sebuah pulau dengan kepanjangan sekitar 33 km di Antillen Kecil di selatan Laut Caribbean, 27 km di utara Semenanjung Paraguaná, di negeri Falcón, Venezuela. Ia membentuk satu kumpulan yang dinamakan sebagai pulau-pulau ABC dengan Curaçao dan Bonaire di selatan Antillen Kecil.

Sebagai sebuah negara di dalam Kerajaan Belanda, Aruba tidak memiliki bahagian-bahagian pentadbiran yang lebih kecil. Tidak seperti tempat-tempat lain di kawasan Caribbean, Aruba mempunya iklim kering dan satu lanskap yang gersang yang ditumbuhi pokok kaktus. Iklim ini membantu sektor pelancongan kerana pengunjung-pengunjung ke pulau ini boleh mengharapkan kepada cuaca panas yang cerah. Ia memiliki daratan seluas 193 km² dan terletak di luar laluan ribut taufan.